Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: a földrendezõ és a földkiadó bizottságokról szóló 1993. évi II. törvény (Fkbtv.) egyes kérdései végrehajtásának vizsgálatára a Gyõr-Moson-Sopron Megyei Földhivatalnál.
Paragraph Index: 314

a földrendezõ és a földkiadó bizottságokról szóló 1993. évi II. törvény (Fkbtv.) egyes kérdései végrehajtásának vizsgálatára a Gyõr-Moson-Sopron Megyei Földhivatalnál. A hivatalból indított vizsgálat célja volt annak feltárása, hogy a részarány-tulajdonú földek kiadásának lezárását követõen a szövetkezetek használatában lévõ önálló helyrajzi számon nyilvántartott árok, csatorna és azok mûtárgyai – melyek nincsenek szövetkezet vagy más üzemeltetõ tulajdonában, és nem tartoznak védett vagy védelemre tervezett természeti területekhez – tulajdonjogának az önkormányzatok tulajdonába adásáról a körzeti földhivatalok az illetékes önkormányzatokat értesítették-e határozattal, illetve hogy a körzeti földhivatalok határozattal értesítették-e az illetékes önkormányzatokat arról, hogy a földkiadás lezárását követõen a szövetkezet használatában lévõ önálló helyrajzi számon nyilvántartott utak közül – amelyek nem a szövetkezet tulajdonát képezik, s amelyek nem tartoznak védett vagy védelemre tervezett területekhez – mely helyrajzi számú utak kerültek az önkormányzat tulajdonába. A vizsgálat kiterjedt arra is, hogy az FM Hivatal által a részarány-tulajdonosokat megilletõ aranykorona értékû – ingatlan-nyilvántartási bejegyzésre alkalmas – határozattal kiadott termõföldek ingatlan-nyilvántartási bejegyzése határidõben megtörténik-e, illetve hogy hogyan alakult azon jogosultak kérelmének teljesítése, akik az Fkbtv. 12/F. §-a alapján 2002. III. 1. napjáig azért nyújtották be termõföldjüknek az állami költségvetés terhére önálló helyrajzi számon való kialakítása és bejegyzése iránti kérelmüket, mert a földkiadási eljárás során részükre korábban határozattal osztatlan közös tulajdonként kiadott termõföldjük tulajdonjogát az ingatlan-nyilvántartásba ily módon már jogerõsen bejegyezték. A földhivatalban kapott tájékoztatás szerint a szövetkezetek használatában lévõ – az Fkbtv. 12/A. §-ában megjelölt – önálló helyrajzi számon nyilvántartott árkok, csatornák, töltések és azok mûtárgyai önkormányzati vagy állami tulajdonba vételérõl a körzeti földhivatalok határozattal értesítették a jogosultakat, s részükre az említett ingatlanok tulajdonjogának ingatlan-nyilvántartásba való bejegyzése is 2001. év végéig megtörtént. Ugyanez a megállapítás vonatkozik az Fkbtv. 12/D. § (1)-(2) bekezdésében megjelölt utak tulajdonosai határozattal való tájékoztatására és tulajdonjoguk ingatlan-nyilvántartási bejegyzésére is. Az FM Hivatal által hozott – ingatlan-nyilvántartási bejegyzésre alkalmas – határozatokkal részarány-tulajdon fejében kiadott termõföldek tulajdonjogának ingatlan-nyilvántartásba való bejegyzése a körzeti földhivataloknál határidõben megtörténik, elmaradás nem tapasztalható. A vizsgálat feltárta, hogy az Fkbtv. 7/A. § (4) bekezdésében írt, az FM Hivatalnak szóló értesítési kötelezettség teljesítésével – egyes gazdálkodó egységek tekintetében – a körzeti földhivatalok késnek, melynek rövid idõn belüli pótlására a földhivatal vezetõi ígéretet tettek. A földhivatalnál arra a kérdésre, hogy az Fkbtv. 12/F. §-ának 2002. január 1. napjától hatályos szövege szerinti feladat megoldása hol tart – mely szerint az illetékes körzeti földhivataloknak a tulajdonostárs által a törvényes határidõben (2002. március 1-jéig, ezt követõen évente március 1-jéig) benyújtott kérelmére tulajdoni hányadának megfelelõ aranykorona értékû termõföldet kell a tábla állami költségvetés terhére való megosztása után önálló helyrajzi számon az ingatlan-nyilvántartásba bejegyezni – azt a választ kaptuk, hogy a 2002. március 1. napjáig a megyében lévõ körzeti földhivatalokhoz benyújtott 8000 kérelmet a körzeti földhivatalok áttekintették, községenként rendezték, azonban e kérelmekben foglaltak teljesítésére – pénzügyi fedezet hiányában – nem került sor. A földhivatal vezetõje arról is tájékoztatott, hogy ez év tavaszán értesítette a Földmûvelésügyi és Vidékfejlesztési Minisztérium illetékes fõosztályát az említett feladat végrehajtásához szükséges költségek mértékérõl. A vizsgálat megjegyzi, hogy az Fkbtv. 12/F. §-a az ott megjelölt termõföld részarány magán-földtulajdonosoknak arra biztosít alanyi jogot, hogy igényeljék kérelmük benyújtására megállapított határidõ elteltét követõ 30 napon belül az osztatlan kö- zös tulajdonban lévõ földrészlet állami költségvetés terhére történõ megosztását, s e földrészletben lévõ tulajdoni hányaduk aranykorona értékének megfelelõ aranykorona értékû termõföld tulajdonjogának nevükre önálló ingatlanként való bejegyzését. A vizsgálat megállapította, hogy a már hivatkozott törvényhely szerinti hatáskörükbe tartozó ügyben illetékességi területükön a körzeti földhivatalok – pénzügyi fedezet hiányában – eljárni nem tudtak. Ennek következtében sérült a törvényben meghatározott jogosultak tulajdonhoz való joga, mert tulajdonjoguk Fkbtv. 12/F. § szerinti gyakorlását a pénzügyi fedezet biztosításának elmulasztása kizárta. Ugyanakkor ez a mulasztás sérti a már említett jogosultak jogállamiságból fakadó jogbiztonsághoz való jogát is azáltal, hogy a pénzügyi fedezet hiányában hallgató körzeti földhivatalok eljárása kiszámíthatatlanná vált, mely az említett alkotmányos jogokkal összefüggésben visszásságot idézett elõ. Az országgyûlési biztos a megjelölt alkotmányos jogokkal összefüggõ visszásság megszüntetése érdekében – arra is tekintettel, hogy a törvény szerinti eljárás lefolytatásának elmaradása nem a megyei vagy a körzeti földhivatalok mulasztásának következménye – a földmûvelésügyi és vidékfejlesztési miniszterhez címzett ajánlásában indítványozta az Fkbtv. 12/F. §-ában megjelölt állami költségvetés terhére megoldandó feladat realizálásához szükséges pénzügyi fedezet

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes